Gedagte vir die dag: Bly uit die pad uitFoto: pixabay.com Die regverdige kan baie rampe ervaar, maar uit elkeen van hulle red die Here hom. (Psalm 34:20) Ons moet weet wanneer om betrokke te raak en wanneer om opsy te staan. Baie kere wanneer God in mense se lewe werk en ons sien hoe hulle worstel en selfs seerkry, wil ons hulle help. As God wil hê ons moet inbeweeg, sal Hy dit vir ons sê. Hy sal dit vir ons sê indien ons die pad saam met Hom loop en ons verhouding met Hom van so ’n aard is dat ons sal kan hoor wat Hy sê. Elke mens se seerkry is nie vir ons ’n teken om in te gryp nie. Partykeer is die seer bedoel om ons te help om sekere dinge in ons lewe te hanteer. God sal ons in sy genade lei om te help na waar Hy wil hê ons moet help en ook na waar ons hulp tot sy eer sal wees. Jesus, help ons om nie die werk van die Heilige Gees te wil doen nie. Amen